रुकुम(पश्चिम)मा रहेको एक गैरसरकारी संस्थाले रेडियो सानीभेरीलाई सम्मान गरेको छ । निष्पक्ष र तथ्यपरक समाचार तथा सन्देश प्रवाह गरि समाज रुपन्तरणमा योगदान पुर्याएको भन्दै रुकुमेलि समाज विकास केन्द्रले रेडियोलाई सम्मान गरेको हो ।
संस्थाको १३ औं साधारण सभा तथा छैटौं अधिवेशन उद्घाटन कार्यक्रमका अवसरमा रेडियोलाई प्रशंसा पत्र प्रदान गर्दै संस्थाले आगामि दिनमा पनि सामाजिक रुपान्तरणको अभियानमा थप प्रभावकारी भुमिका रहोस भन्ने कामना गरेको छ ।
रेडियोका तर्फबाट समाचार प्रमुख मनिष खड्काले सम्मान ग्रहण गर्नुभएको थियो । त्यस्तै संस्थाले आफुले संचालन गरेका विभिन्न कार्यक्रमका बारेमा समाचार सम्पेशन गरेको भन्दै जिल्ला स्थित पत्रकारहरुलाई पनि सम्मान गरेको छ ।
सम्मानित हुनेमा पत्रकार महासंघका सचिव तथा कान्तिपुरका जिल्ला सम्वाददाता हरि गौतम, नेपाल टेलिभिजनका जिल्ला सम्वाददाता धनबिर दाहाल, मुसीकोट दैनिकका सम्पादक लोकेन्द्र खनाल र नागरिक दैनिकका गणेश बिक रहनुभएको छ ।